કુટુંબમાં સમાયેલ વ્યક્તિઓથી પરિવાર બને છે. અને આ પરિવારનાં સભ્યોથી સંસાર અને સંસ્કાર રચાય છે. આપણે સામાન્ય ડાયલોગ આવા હોય છે. જેમ કે“તારી માએ તને કશું શીખવાડીને નથી મોકલી”, “શું તારી માએ આવા સંસ્કાર આપ્યા છે”. આ સુવાક્યો જાતકનાં બીજા ભાવની ચાડી ખાય છે. જે લક્ષણો સંસ્કારમાં આવે છે તે ભણવા-ગણવાથી નથી આવતા. બીજો ભાવ “ગળથૂથી”નાં સંસ્કારોનો છે જે મા અને પછી પરિવાર આપી શકે. ડબ્બાનાં દૂધ કરતાં માનાં ધાવણમાં સંસ્કારીતા અને પોતીકું વધુ છે. માટે અમારી વાચકોને સૂચના તો નહી પણ નમ્ર વિનંતી ખરી કે માતૃભાષાની તાકાત કે સંસ્કાર અંગ્રેજી મીડિયમમાં ગમે તેટલી ફી ભરશો તો પણ નહી મળે.